અમૃતસર: જલંધરના ગામ મહિમૂવાલ યુસુફપુરની 26 વર્ષની પરવીન રાની એજન્ટ દ્વારા યુએઈ ગઈ હતી પરંતુ પૈસા કમાવા તો દૂરની વાત પરંતુ દગાખોર એજન્ટે તેને મસ્કટ જઈને એક પશુપાલક શેખને વેચી દીધી હતી. 9 મહિનાના ખૂબ પ્રયત્નો પછી તે ત્યાંથી ભાગી અને તે સરબત દા ભલા ચેરિટેબલ ટ્રસ્ટના ડૉ. એસ.પી સિંહ ઓબેરાયના સંપર્કમાં આવી અને તેમની મદદથી તે ભારત પરત આવી શકી હતી. તેના માટે ડૉ. ઓબેરાયે શેખને ખૂબ મોટી રકમ ચૂકવી હતી અને ત્યારપછી તેમના જ પૈસા તેમણએ પરવીનને ઘરે મોકલી હતી.